CELEX: 62015CN0666
Language: sk
Date: 2015-12-14 00:00:00
Title: Vec C-666/15: Návrh na začatie prejudiciálneho konania, ktorý podal Rechtbank Noord-Holland (Holandsko) 14. decembra 2015 – X, GoPro Coöperatief UA/Inspecteur van de Belastingdienst Douane, kantoor Rotterdam Rijnmond

21.3.2016   
            
            
               SK
            
            
               Úradný vestník Európskej únie
            
            
               C 106/10
            
         Návrh na začatie prejudiciálneho konania, ktorý podal Rechtbank Noord-Holland (Holandsko) 14. decembra 2015 – X, GoPro Coöperatief UA/Inspecteur van de Belastingdienst Douane, kantoor Rotterdam Rijnmond
   (Vec C-666/15)
   (2016/C 106/13)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank Noord-Holland
   
      Účastníci konania pred vnútroštátnym súdom
   
   
      Žalobcovia: X, GoPro Coöperatief UA
   
      Žalovaný: Inspecteur van de Belastingdienst Douane, kantoor Rotterdam Rijnmond
   
      Prejudiciálne otázky
   
   
               1.
            
            
               Treba vysvetlivky Komisie k podpoložke 8525 80 30 a k podpoložkám 8525 80 91 a 8525 80 99 kombinovanej nomenklatúry vykladať v tom zmysle, že o „jednotlivý záznam s dĺžkou najmenej 30 minút“ ide aj vtedy, keď sa v režime „video record“ zaznamenávajú videosekvencie dlhšie ako 30 minút, ale ukladajú sa v samostatných súboroch, pričom dĺžka každého z nich nepresiahne 30 minút, a osoba, ktorá chce prehrať súbor, musí pri prehrávaní samostatne otvoriť každý súbor so sekvenciou kratšou ako 30 minút, avšak existuje možnosť spojiť videosekvencie, ktoré tieto súbory obsahujú, v počítači pomocou softvéru, ktorý dodáva GoPro, a uložiť v počítači v jedinom súbore ako jeden videofilm s trvaním viac ako 30 minút?
            
         
               2.
            
            
               Bráni zaradeniu kamkordérov, ktoré môžu zaznamenávať signál z externých zdrojov, do podpoložky 8525 80 99 KN skutočnosť, že tento signál nemožno prehrávať na externom televíznom prijímači alebo externom monitore, pretože pri uvedených kamkordéroch, napr. GoPro Hero 3 Silver Edition, možno na externej obrazovke alebo monitore prehrávať len tie súbory, ktoré sa zaznamenali vlastnou šošovkou týchto kamkordérov?